Moneda naţională s-a apreciat joi în raport cu euro, care a fost calculat de Banca Naţională a României (BNR) la 4,9707 lei, în scădere cu 0,11 bani (0,02%) faţă de cotaţia precedentă, de 4,9718 lei.
Comparativ cu dolarul, valoarea leului a crescut, moneda americană fiind cotată la 4,5632 lei, în scădere cu 0,81 bani (0,18%), comparativ cu şedinţa precedentă, când s-a situat la 4,5713 lei.
În schimb, moneda naţională s-a depreciat în raport cu francul elveţian, calculat de BNR la 5,1808 lei, în creştere cu 1,61 bani (+0,31%), faţă de 5,1647 lei cotaţia anterioară.